מה היא הדרך הטובה ביותר לקבל ויטמין B12?
ובכן, B12 לא מיוצר על ידי צמחים וגם לא על ידי בעלי-חיים.
מייצרים אותו חיידקים מסוימים ששוכנים במעיים של בעלי-חיים,
אותם אנשים אוכלים ושותים, אבל זה לא המקור הטוב ביותר
בגלל ה"מטען" שמגיע יחד איתו.
ממש כמו שלא ניתן לקבל ברזל מבשר ללא השומן הרווי,
את החלבון מחזיר ללא שומן החזיר, ואת הסידן מחלב ללא ההורמונים,
כך לא ניתן לקבל B12 מבעלי-חיים מבלי לצרוך דברים שאינם רצויים
כמו כולסטרול.
למשל, כדי לקבל 47 מק"ג של B12 מביצים,
ובגלל שספיגת הויטמין כה נמוכה,
אנחנו נצטרך לאכול, מילולית, מאות ביצים מקושקשות ביום!
בין 200 ל-400 ביצים ביום!
אתם מבינים כמה כולסטרול זה אומר?
אם נצרוך B12 מביצים מקושקשות, נצרוך גם 69,000 מ"ג כולסטרול
שזו הכמות השנתית הממוצעת, ביום אחד.
אז, כן - תרנגולות מאכלסות חיידקים שמייצרים ויטמין B12 וחלקו מגיע לביצה
אבל כך גם הכולסטרול.
חייבת להיות דרך טובה יותר.
למה חיידקי המעיים שלנו לא מייצרים ויטמין B12?
הם כן , למעשה, אלא שזה קורה באיזור אחורי מידי במעי והויטמין לא נספג.
מחקר שאינו מעורר תיאבון במיוחד אך מבריק בתחומו
איששה ד"ר קולנדר את ההשערה לפיה כמויות גדולות של ויטמין B12
נוצרות במעי הגס בבני אדם, וכי למרות שאיננו נספג, הוא ויטמין פעיל.
איך אנחנו יודעים?
היא גייסה מתנדבים טבעונים שסבלו ממחסור ב-B12,
אספה מהם דגימות צואה במהלך 24 שעות, ואז...
ניחשתם נכון - בתאבון!
וזה עבד! החוסר נעלם.
אלו היו טבעונים קשוחים.
חייבת להיות דרך טובה יותר.
ולמזלנו - ישנה.
מזונות מועשרים ותוסף תזונה הם לא רק הבטוחים ביותר,
אלא גם היעילים ביותר.
ב"מחקר פרמינגהם" האמריקאי אצל 1 מכל 6 אוכלי בשר בגילאי 26-83
אובחן חוסר ב-B12.
הנבדקים עם רמת B12 הגבוהה ביותר לא היו אלו שאכלו הכי הרבה מזון מן החי
אלא אלו שנטלו תוסף תזונה וצרכו הכי הרבה דגני בוקר מועשרים.